柳宗元（773年－819年11月28号），字子厚，三晋河东郡（乃朝山西省永济市）人，是唐朝中后阶段有名个文学家替思想家，也是唐宋八大家之一。伊个名作品有《永州八记》等六百多篇文章，畀后人编辑，有三十卷，叫做《柳河东集》。因为伊是河东人，所以也畀叫做柳河东，又因来勒柳州刺史任上死脱，又称柳柳州。伊替韩愈一道，是中唐古文运动个核心人物，两个人并称“韩柳”。